கேள்வி: செல்லுலாய்ட் (திரைப்படம்) - தயாரிப்பு பற்றி விளக்கவும்.
பதில்: இந்தப் படத்தின் கதாநாயகனாக நடிக்க பிரித்விராஜ் சுகுமாரன் தேர்வு செய்யப்பட்டார். ஜே. சி. டேனியல் (திரைத்துறை) மனைவி ஜேனட் வேடத்தில் சம்விருதா சுனில் நடிக்க தேர்வு செய்யபட்டார், இது அவரது திருமணத்திற்கு முந்தைய கடைசி படமாக கருதப்பட்டது. ஆனால் பின்னர் அவருக்குப் பதிலாக மம்தா மோகன்தாஸ் நடிக்க நியமிக்கபட்டடார். ரியாலிட்டி ஷோ ஜோஸ்கோ இந்தியன் வாய்ஸ் மூலம் புகழ் பெற்ற பாடகி சாந்தினி, மலையாளத் திரைப்படத்தின் முதல் கதாநாயகி பி. கே. ரோசி வேடத்தில் நடிக்க தேர்வு செய்யப்பட்டார். தாதாசாகெப் பால்கேவின் கதாபாத்திரம் நடிகர் நந்து மாதவுக்கு வழங்கப்பட்டது, இவர் 2009 ஆம் ஆண்டய மராத்திய திரைப்படமான ஹரிச்சந்திரச்சி பேக்டரி (இது முதல் இந்திய திரைப்படமான ராஜா ஹரிச்சந்திராவை தயாரிக்க தாதாசாகிப் பால்கே நடத்திய போராட்டங்களைப் பற்றியது) படத்தில் இதே பாத்திரத்தை ஏற்று நடிதிருந்தார். கேரளத்தில் டேனியலுக்கு அங்கிகாரத்தைப் பெற்றுத்தர அயராது உழைத்து பணியாற்றிய சேலங்கட் கோபாலகிருஷ்ணனின் பாத்திரத்தை ஸ்ரீனிவாசன் ஏற்றுக்கொண்டார். படத்திற்கான இணையதள சுவரொட்டிகளை 16 வயது சிறுவன் அஸ்வின் கே. எஸ். செய்தார். இப்படம் திருவனந்தபுரம் மற்றும் மைசூர் படமாக்கப்பட்டது. இப்படத்தின் தமிழ் மொழிமாற்ற பதிப்பிற்கு ''ஜே. சி. டேனியல்'' என்று பெயரிடப்பட்டு 2013 ஆகத்தில் வெளியிடப்பட்டது.
கேள்வி: செல்லுலாய்ட் (திரைப்படம்) - விருதுகள் பற்றி நீங்கள் என்ன அறிந்துள்ளீர்கள்?
பதில்: படம் பின்வரும் விருதுகளையும் பாராட்டுகளையும் பெற்றது: சர்வதேச திரைப்பட விருதுகள் * இந்தோனேசியாவின் நகைச்சுவை காதல் மற்றும் இசை திரைப்பட விழாவுக்கான சர்வதேச திரைப்பட விழா - சிறந்த விருது தேசிய திரைப்பட விருதுகள், இந்தியா * 2012 மலையாளத்தில் சிறந்த திரைப்படத்திற்கான தேசிய திரைப்பட விருது கேரள மாநில திரைப்பட விருதுகள் * 2012 சிறந்த படத்திற்கான கேரள மாநில திரைப்பட விருது * 2012 சிறந்த நடிகருக்கான கேரள மாநில திரைப்பட விருது - பிரித்விராஜ் சுகுமாரன் * 2012 சிறந்த இசை இயக்குனருக்கான கேரள மாநில திரைப்பட விருது - எம்.ஜெயச்சந்திரன் * 2012 சிறந்த பாடகருக்கான கேரள மாநில திரைப்பட விருது - சித்தாரா (பாடல் : எனுண்டோடி அம்பிலிச்சந்தம்) * 2012 சிறந்த ஆடை வடிவமைப்பாளருக்கான கேரள மாநில திரைப்பட விருது - எஸ்.பி. சதீஷ் * 2012 சிறந்த கலை இயக்குனருக்கான கேரள மாநில திரைப்பட விருது - சுரேஷ் கொல்லம் * 2012 2012 கேரள மாநில திரைப்பட விருதுகள் சிறப்பு ஜூரி குறிப்பு - ஜி.ஸ்ரீராம், வைக்கம் விஜயலட்சுமி - 'காட்டே காட்டே நீ' பாடல்